CELEX: 31986R1570
Language: el
Date: 1986-05-23 00:00:00
Title: Κανονισμός (ΕΟΚ) αριθ. 1570/86 της Επιτροπής της 23ης Μαΐου 1986 που τροποποιεί τον κανονισμό (ΕΟΚ) αριθ. 576/86 που καθορίζει τα νομισματικά ποσά προσχωρήσεως που εφαρμόζονται στους τομείς των σιτηρών και του ρυζιού έως το τέλος της περιόδου 1985/86 καθώς και τους συντελεστές που λαμβάνονται υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα

Avis juridique important

|

31986R1570

Κανονισμός (ΕΟΚ) αριθ. 1570/86 της Επιτροπής της 23ης Μαΐου 1986 που τροποποιεί τον κανονισμό (ΕΟΚ) αριθ. 576/86 που καθορίζει τα νομισματικά ποσά προσχωρήσεως που εφαρμόζονται στους τομείς των σιτηρών και του ρυζιού έως το τέλος της περιόδου 1985/86 καθώς και τους συντελεστές που λαμβάνονται υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα  

Επίσημη Εφημερίδα αριθ. L 137 της 24/05/1986 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 1570/86 ΤΗΣ ΕΠΙΤΡΟΠΗΣ  της 23ης Μαΐου 1986  που τροποποιεί τον κανονισμό (ΕΟΚ) αριθ. 576/86 που καθορίζει τα νομισματικά ποσά προσχωρήσεως που εφαρμόζονται στους τομείς των σιτηρών και του ρυζιού έως το τέλος της περιόδου 1985/86 καθώς και τους συντελεστές που λαμβάνονται υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 111 παράγραφος 3,  τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχωρήσεως στον τομέα των σιτηρών λόγω της προσχωρήσεως της Ισπανίας (1), και ιδίως το άρθρο 7,  τον κανονισμό (ΕΟΚ) αριθ. 468/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχωρήσεως στον τομέα του ρυζιού λόγω της προσχωρήσεως της Ισπανίας (2), και ιδίως το άρθρο 8,  Εκτιμώντας:  ότι στο παράρτημα Γ του κανονισμού (ΕΟΚ) αριθ. 576/86 της Επιτροπής (3) έχει προβλεφθεί ένα εξισωτικό ποσό προσχωρήσεως για το άμυλο του ρυζιού· ότι το ποσό που προβλέπεται δεν λαμβάνει υπόψη την επιδότηση στην παραγωγή για τα θραύσματα του ρυζιού που προορίζονται για την παραγωγή αμύλου· ότι θα πρέπει να μειωθεί το εξισωτικό ποσό προσχωρήσεως για το άμυλο ρυζιού που προβλέπεται, αφαιρώντας το ποσό της επιδοτήσεως στην παραγωγή για τα θραύσματα ρυζιού που προορίζονται για την παραγωγή αμύλου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Γ τελευταίο εδάφιο του κανονισμού (ΕΟΚ) αριθ. 576/86, το εξισωτικό ποσό προσχωρήσεως «44,78» για το άμυλο ρυζιού που υπάγεται στη διάκριση 11.08 Α ΙΙ του κοινού δασμολογίου αντικαθίσταται από το ποσό «8,44».  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 25.  (2) ΕΕ αριθ. L 53 της 1. 3. 1986, σ. 28.  (3) ΕΕ αριθ. L 57 της 1. 3. 1986, σ. 12.